|  |
| --- |
| Številka: 511-10/2023/48 |
| Ljubljana, 20. 11. 2023 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |

|  |
| --- |
| **ZADEVA: NOVO GRADIVO ŠT. 1 - Informacija o obisku državnega sekretarja na Ministrstvu za gospodarstvo, turizem in šport Republike Slovenije Matevža Frangeža v Nemčiji 22. in 23. novembra 2023**  |
| 1. Predlog sklepa vlade: |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10-ZUKN, 8/12, 21/13, 47/13-ZDU-1G, 65/14, 55/17 in 163/22) je Vlada Republike Slovenije na …. seji dne …. pod točko …. sprejela naslednji SKLEP:Vlada Republike Slovenije se je seznanila z Informacijo o obisku državnega sekretarja na Ministrstvu za gospodarstvo, turizem in šport Republike Slovenije Matevža Frangeža v Nemčiji 22. in 23. novembra 2023 in informacijo o nameravanem podpisu memoranduma o soglasju o sodelovanju med Ministrstvom za gospodarstvo, turizem in šport Republike Slovenije in nemškim avtomobilskim združenjem Allgemeiner Deutscher Automobil-Club e.V. **Barbara Kolenko Helbl**  **GENERALNA SEKRETARKA**Priloga:* Informacija o obisku državnega sekretarja na Ministrstvu za gospodarstvo, turizem in šport Republike Slovenije Matevža Frangeža v Nemčiji 22. in 23. novembra 2023
* Memorandum o soglasju o sodelovanju med Ministrstvom za gospodarstvo, turizem in šport Republike Slovenije in nemškim avtomobilskim združenjem Allgemeiner Deutscher Automobil-Club e.V. v angleškem jeziku in prevodu v slovenskem jeziku

Sklep prejmejo:- Ministrstvo za gospodarstvo, turizem in šport,- Ministrstvo za zunanje in evropske zadeve,- Služba Vlade Republike Slovenije za zakonodajo,- Generalni sekretariat Vlade Republike Slovenije ,- Urad Vlade Republike Slovenije za komuniciranje. |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
|  / |
| **3.a Osebe, odgovorne za strokovno pripravo in usklajenost gradiva:** |
| Snežana Popovič, vodja Službe za evropske zadeve in mednarodno sodelovanje, Ministrstvo za gospodarstvo, turizem in šport |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| 5. Kratek povzetek gradiva:Državni sekretar na Ministrstvu za gospodarstvo, turizem in šport Matevž Frangež bo z delegacijo 22. in 23. novembra 2023 na obisku v Münchnu, Nemčija. Državni sekreter Frangež se bo v Münchnu udeležil dogodka »Mobility Slovenia«, ki ga 22. novembra 2023 organizira nemški pospeševalnik UnternemerTUM ter na katerem bo svoje inovacije s področja mobilnosti predstavilo 5 slovenskih start-up ter scale-up podjetij. V okviru obiska v Münchnu se bo državni sekretar Frangež srečal tudi s predsednikom sekcije za turizem nemškega avtomobilskega združenja Allgemeiner Deutscher Automobil-Club e.V. Karlheinzem Jungbeckom ter z njim podpisal Memorandum o soglasju o sodelovanju med Ministrstvom za gospodarstvo, turizem in šport Republike Slovenije in nemškim avtomobilskim združenjem ADAC. Memorandum se podpisuje z namenom spodbujanja slovenskega turizma na podlagi vzpostavitve dolgoročnega sodelovanja z ADAC. V **novem gradivu št. 1** je sklep dopolnjen tako, da se je Vlada Republike Slovenije seznanila z informacijo o nameravanem podpisu memoranduma.  |
| / |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | NE |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in

mednarodnih organizacij | NE |
| 7.a Predstavitev ocene finančnih posledic nad 40.000 EUR:/ |
| 7.b Predstavitev ocene finančnih posledic pod 40.000 EUR:Gradivo nima večjih finančnih posledic na državni proračun. Stroški se krijejo iz proračunskih postavk proračunskega uporabnika, iz katerega so člani delegacije.Predvideni stroški prevozov, nočitev, dnevnic ter ostalih stroškov znašajo največ 3.000,00 EUR. |
| 8. Predstavitev sodelovanja z združenji občin: |
| Vsebina predloženega gradiva vpliva na:* pristojnost občin,
* delovanje občin,
* financiranje občin
 | NE |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |  |
| **9. Predstavitev sodelovanja javnosti:** | NE |
| Skladno s sedmim odstavkom 9. člena Poslovnika Vlade Republike Slovenije (Uradni list RS, št. 43/01, 23/02 – popr., 54/03, 103/03, 114/04, 26/06, 21/07, 32/10, 73/10, 95/11, 64/12, 10/14 in 164/20) sodelovanje javnosti pri sprejemu predloga sklepa ni potrebno. | NE |
| **10. Pri pripravi gradiva so bile upoštevane zahteve iz Resolucije o normativni dejavnosti:** | NE |
| **11. Gradivo je uvrščeno v delovni program vlade:** | NE |

**Matjaž Han**

**MINISTER**

**Informacija o obisku državnega sekretarja na Ministrstvu za gospodarstvo, turizem in šport Republike Slovenije Matevža Frangeža**

**v Nemčiji 22. in 23. novembra 2023**

**I. Namen obiska**

Državni sekretar na Ministrstvu za gospodarstvo, turizem in šport Matevž Frangež (v nadaljnjem besedilu: državni sekretar Frangež) bo z delegacijo 22. in 23. novembra 2023 na obisku v Münchnu, Nemčija.

Državni sekreter Frangež se bo v Münchnu udeležil dogodka »Mobility Slovenia«, ki ga 22. novembra 2023 organizira nemški pospeševalnik UnternemerTUM ter na katerem bo svoje inovacije s področja mobilnosti predstavilo 5 slovenskih start-up ter scale-up podjetij. V okviru dogodka bo imel državni sekretar Frangež tudi nagovor.

V okviru obiska v Münchnu se bo državni sekretar Frangež srečal tudi s predsednikom sekcije za turizem nemškega avtomobilskega združenja Allgemeiner Deutscher Automobil-Club e.V. (v nadaljnjem besedilu: ADAC) Karlheinzem Jungbeckom ter z njim podpisal Memorandum o soglasju o sodelovanju med Ministrstvom za gospodarstvo, turizem in šport Republike Slovenije in nemškim avtomobilskim združenjem ADAC (v nadaljnjem besedilu: memorandum).

**II. Program obiska**

Državni sekretar Frangež se bo v Münchnu 22. novembra 2023 udeležil dogodka, mednarodnega podjetniškega večera, namenjenega predstavitvi slovenskih start-up in scale-up podjetij ter njihovih inovacij s področja trajnostne mobilnosti. V okviru omenjenega dogodka, ki bo potekal v pospeševalniku UnternehmenTUM v Münchnu, bo imel državni sekretar uvodni nagovor, v katerem bo predstavil slovensko start-up okolje s poudarkom na mobilnosti. V nadaljevanju se bo potencialnim investitorjem ter poslovnim partnerjem (industriji in razvojnemu ekosistemu na Bavarskem) predstavilo 5 slovenskih start-up in scale-up podjetij s področja inovativne trajnostne mobilnosti (op. Sipaboards d.o.o., Elaphe pogonske tehnologije d.o.o., Flux Performance d.o.o., YFlab d.o.o., Recatalyst d.o.o.). V okviru dogodka bo potekala tudi panelna razprava, kjer bodo panelisti izmenjali izkušnje glede izzivov in dobrih praks na področju start-up ekosistema.

Gre za dogodek, ki je bil Sloveniji ponujen na podlagi obiska državnega sekretarja Frangeža v UnternehmenTUM v Münchnu julija 2023.

UnternehmenTUM je eno izmed največjih in najbolj uspešnih središč za start-upe in scale-upe v Evropi, je največji evropski inkubator , ki povezuje najmočnejše igralce na področju trajnostne mobilnosti v Evropi. V okviru Munich Urban Colab se vsako leto formira 50 novih podjetij. Projekti se izvajajo v tesnem sodelovanju s TUM – Tehnično univerzo v Münchnu, saj že v času študija v svoje tečaje in projekte vključijo vsaj 10.000 študentov. Le-ti se naučijo uporabljati tehnologijo, razvijati svoje ideje, postajajo poslovneži idr. Start-up podjetja lahko v dobi inkubacije, ko razvijajo ideje, brezplačno uporabljajo prostore od 3 do 6 mesecev. Med uspešnejša podjetja, ki je podjetniško pot začelo v teh prostorih, sodi Flixbus (danes vreden cca. 3 mrd EUR); najuspešnejše podjetje pa je Celonis (danes vreden cca. 13 mrd EUR).

V okviru obiska v Münchnu se bo državni sekretar Frangež srečal tudi s predsednikom sekcije za turizem nemškega avtomobilskega združenja Allgemeiner Deutscher Automobil-Club e.V. (v nadaljnjem besedilu: ADAC) Karlheinzem Jungbeckom ter z njim podpisal Memorandum o soglasju o sodelovanju med Ministrstvom za gospodarstvo, turizem in šport Republike Slovenije in nemškim avtomobilskim združenjem ADAC. ADAC je zaradi številčnosti članstva pomemben sogovornik na področju turizma in ima izjemno oglaševalsko moč, v memorandumu pa so začrtane smernice sodelovanja med podpisnicama na področju turizma.

Program obiska je v pripravi in usklajevanju med vsemi sodelujočimi, zato so do obiska še možne spremembe.

**III. Sestava delegacije**

Predvidena sestava slovenske delegacije je sledeča:

* Matevž Frangež, državni sekretar na Ministrstvu za gospodarstvo, turizem in šport, vodja delegacije,
* Marlen Skarlovnik, vodja Sektorja za podjetništvo, Ministrstvo za gospodarstvo, turizem in šport, članica delegacije,
* Iva Rat, Sektor za podjetništvo, Ministrstvo za gospodarstvo, turizem in šport, članica delegacije,
* Petra Grilc, Služba za evropske zadeve in mednarodno sodelovanje, Ministrstvo za gospodarstvo, turizem in šport, članica delegacije.

S strani Generalnega konzulata Republike Slovenije v Münchnu delegacijo spremlja Maša Šiftar, generalna konzulka.

**IV. Okvirni predračun stroškov**

Obisk slovenske delegacije v Nemčiji nima večjih finančnih posledic za državni proračun. Predvideni stroški namestitve, prevozov, dnevnic ter ostalih stroškov znašajo največ 3.000,00 EUR.

Stroški se krijejo iz proračunskih postavk proračunskega uporabnika, iz katerega so člani delegacije.

**V. Memorandum o soglasju o sodelovanju med Ministrstvom za gospodarstvo, turizem in šport Republike Slovenije in nemškim avtomobilskim združenjem Allgemeiner Deutscher Automobil-Club e.V.**

Državni sekretar Frangež bo ob priložnosti obiska v Münchnu, Nemčija, 22. in 23. novembra 2023 podpisal Memorandum o soglasju o sodelovanju med Ministrstvom za gospodarstvo, turizem in šport Republike Slovenije (v nadaljnjem besedilu: ministrstvo) in nemškim avtomobilskim združenjem ADAC.

Memorandum se podpisuje z namenom spodbujanja slovenskega turizma na podlagi vzpostavitve dolgoročnega sodelovanja med ADAC in ministrstvom.

ADAC kot eden največjih evropskih avtomobilističnih klubov upravlja veliko število komunikacijskih in oglaševalskih platform in kanalov ter kontaktnih točk za stranke/člane, ki lahko predstavijo Slovenijo kot turistično destinacijo in zagotovijo oglaševalsko podporo.

Memorandum navaja obseg sodelovanja, ki vključuje redno institucionalizirano izmenjavo informacij med stranema, lahko tudi z vzpostavitvijo tematskih delovnih skupin, kakor tudi pooblašča Slovensko turistično organizacijo, da za dosego namena tega memoranduma usklajuje dejavnosti ter sprejema smiselne ukrepe za vključitev ustreznih deležnikov.

Teme izmenjave informacij so lahko npr. varnost (tudi med pandemijo), določbe, povezane s pandemijo, zahteve glede obveščanja, predpisi o vstopu in izstopu v ter iz države, razvoj prometa, delovna območja, območja zastojev, cestnina in cestninske postaje na glavnih cestah, razvoj turizma, tržne raziskave, informacije o razvoju turizma v Nemčiji (ankete itd.), možna vključitev v ankete ADAC, informacije o turizmu in ciljnih skupinah v turizmu v Sloveniji, sodelovanje na področju trženja in promocije idr.

Memorandum tudi določa, da bo ADAC dal na razpolago svojim članom informacije kot so: splošne informacije o državi, vstopni in carinski predpisi, cestnoprometni predpisi, počitniške regije v Sloveniji, kampi, glamping kampi in marine, navtične informacije, zanimivosti.

Nič v memorandumu stranema ne nalaga obveznosti zagotavljanja storitev ali izvajanja dejavnosti. Besedilo memoranduma ne predvideva odškodnin, vključuje pa ohranjanje zaupnosti informacij.

Memorandum se sklepa za nedoločen čas in začne učinkovati z dnem podpisa.